Brandfolk kæmper lørdag morgen mod flammerne på en landejendom ved Børglum mellem Vrå og Løkken. Branden er opstået i en garage, men heldigvis ser det ud til at, beredskabet har kontrol over ilden, der således ikke har bredt sig til stuehuset. - Stuehuset er reddet, og der har ikke været fare for hverken mennesker eller dyr i forbindelse med branden, siger vagtchef hos Nordjyllands Politi, Jess Falberg. Det er endnu uvist, hvordan og hvorfor branden er opstået. - Der stod en bil i garagen, så det kan muligvis være der, der er sket noget, ligesom det også kan være elektriske installationer, det ved vi endnu ikke, siger vagtchefen.

Referat:
Voldsom brand på landejendom i Børglum lørdag morgen, garage og lade er brændt ned.